CELEX: 22010D0595
Language: fi
Date: 2010-06-21 00:00:00
Title: 2010/595/EU: AKT–EU-ministerineuvoston päätös N:o 1/2010, annettu 21 päivänä kesäkuuta 2010 , Etelä-Afrikan tasavallan liittymisestä tarkistettuun AKT–EU-kumppanuussopimukseen

6.10.2010   
            
            
               FI
            
            
               Euroopan unionin virallinen lehti
            
            
               L 263/13
            
         AKT–EU-MINISTERINEUVOSTON PÄÄTÖS N:o 1/2010,
   annettu 21 päivänä kesäkuuta 2010,
   Etelä-Afrikan tasavallan liittymisestä tarkistettuun AKT–EU-kumppanuussopimukseen
   (2010/595/EU)
   AKT-EU-MINISTERINEUVOSTO, joka
   ottaa huomioon Afrikan, Karibian ja Tyynenmeren valtioiden ryhmän, jäljempänä ’AKT-valtiot’, jäsenten sekä Euroopan yhteisön ja sen jäsenvaltioiden välisen Cotonoussa 23 päivänä kesäkuuta 2000 allekirjoitetun (1) ja Luxemburgissa 25 päivänä kesäkuuta 2005 tarkistetun kumppanuussopimuksen, jäljempänä ’AKT–EU-sopimus’ (2), ja erityisesti sen 94 artiklan 1 kohdan,
   sekä katsoo seuraavaa:
   
               (1)
            
            
               Tarkistettu AKT–EU-sopimus tuli voimaan sen 93 artiklan 3 kohdan mukaisesti 1 päivänä heinäkuuta 2008.
            
         
               (2)
            
            
               Etelä-Afrikka oli allekirjoittanut tarkistetun AKT–EU-sopimuksen 25 päivänä kesäkuuta 2005, mutta ei tallettanut ratifioimisasiakirjaa 93 artiklan 4 kohdan ehtojen mukaisesti määräaikaan eli 30 päivään kesäkuuta 2009 mennessä.
            
         
               (3)
            
            
               Tarkistetun AKT–EU-sopimuksen 94 artiklassa määrätään, että valtion tekemä liittymistä koskeva hakemus esitetään AKT–EU-ministerineuvoston hyväksyttäväksi.
            
         
               (4)
            
            
               Etelä-Afrikka esitti AKT–EU-sopimukseen liittymistä koskevan hakemuksen 23 päivänä marraskuuta 2009.
            
         
               (5)
            
            
               AKT–EU-sopimuksella perustettu AKT–EU-ministerineuvosto voi työjärjestyksensä (3) mukaisesti hyväksyä liittymistä koskevan hakemuksen kirjallista menettelyä noudattaen,
            
         ON HYVÄKSYNYT TÄMÄN PÄÄTÖKSEN:
   1 artikla
   Liittymistä koskevan hakemuksen hyväksyminen
   Hyväksytään Etelä-Afrikan tasavallan hakemus liittyä Afrikan, Karibian ja Tyynenmeren valtioiden ryhmän jäsenten sekä Euroopan yhteisön ja sen jäsenvaltioiden väliseen Cotonoussa 23 päivänä kesäkuuta 2000 allekirjoitettuun ja Luxemburgissa 25 päivänä kesäkuuta 2005 tarkistettuun kumppanuussopimukseen.
   2 artikla
   Voimaantulo
   Tämä päätös tulee voimaan sitä päivää seuraavana päivänä, jona se hyväksytään.
   
      Tehty Ouagadougoussa 21 päivänä kesäkuuta 2010.
      
         
            AKT–EU-ministerineuvoston puolesta
         
         
            Puheenjohtaja
         
         P. BUNDUKU-LATHA
      
   
   
      (1)  EYVL L 317, 15.12.2000, s. 3.
   
      (2)  Sopimus Afrikan, Karibian ja Tyynenmeren valtioiden ryhmän jäsenten sekä Euroopan yhteisön ja sen jäsenvaltioiden välillä Cotonoussa 23 päivänä kesäkuuta 2000 allekirjoitetun kumppanuussopimuksen muuttamisesta (EUVL L 209, 11.8.2005, s. 27).
   
      (3)  EUVL L 95, 14.4.2005, s. 44.